Publication: Magyar Közlöny
Issue: MK-2005-77 (Year: 2005, Number: 77)
Era: 2004-2010
Section: A kisebbségi iskolai nevelést és oktatást végzõ iskola – a 243/2003. (XII. 17.) Korm. rendeletben kiadott
Paragraph Index: 71

12. évfolyam Hagyományos nyelvoktató forma A1 B1 B2 Bõvített nyelvoktató forma A2 B2 C1, C2 Az európai minimumszint: A1 Ezen a szinten a diák megérti és használja a gyakoribb mindennapi kifejezéseket és a nagyon alapvetõ fordulatokat, amelyeknek célja a mindennapi szükségletek konkrét kielégítése. Be tud mutatkozni, és be tud mutatni másokat, meg tud válaszolni és fel tud tenni személyes jellegû kérdéseket (pl. hogy hol lakik) ismerõs emberekre és dolgokra vonatkozóan. Képes egyszerû interakcióra, amennyiben a másik személy lassan, világosan beszél és segítõkész. Beszédértés Megérti a tanár egyszerû utasításait, az ismerõs szavakat, fordulatokat, melyek személyére, családjára, közvetlen környezetére, a kisebbségre vonatkoznak. Legyen képes megoldani a hallás utáni értési feladatokat. Beszédkészség Képes legyen megszólalni a kisebbség nyelvén, fokozatosan növekedjen beszédbátorsága és önbizalma. Képes legyen egyszerû beszélgetésben részt venni, amennyiben a partner lassan, jól artikulálva beszél. Képes feltenni és megválaszolni egyszerû kérdéseket ismerõs témára és helyzetre vonatkozóan. Lakóhelyét, ismerõseit képes egyszerû fordulatokkal leírni, információt adni és kérni valós beszédhelyzetekben. Megértési problémák esetén tudjon segítséget kérni. Mondjon el emlékezetbõl néhány dalt, mondókát, verset az adott nyelven. Olvasásértés Megérti az ismerõs szavakat, egyszerû mondatokat feliratokon, reklámokban, katalógusokban. Ébredjen fel érdeklõdése népcsoportja kultúrája iránt. A megértést cselekvéssel, szóban vagy írásban jelezze vissza. Legyen gyakorlata egyszerû, ismert nyelvi elemekbõl álló szöveg néma olvasással történõ megértésére. Tudjon egy adott szövegbõl egyszerû információkat kiemelni. Írás Képes a kisebbségi nyelven egyszerû szöveg lemásolására és tollbamondás után helyes leírására. Tudjon egyszerû, tényszerû információkat írni az adott nyelven. Képes minta alapján több mondatból álló, összefüggõ szöveget írni (párbeszéd, üzenet, üdvözlõ képeslap, bemutatkozás). Képes egyszerû nyomtatványt kitölteni. Az európai alapszint: A2 Ezen a szinten a diák megért olyan mondatokat és gyakrabban használt kifejezéseket, amelyek az õt közvetlenül érintõ területekhez kapcsolódnak: nagyon alapvetõ személyes és családdal kapcsolatos információk, a kisebbségre vonatkozó információk, vásárlás, helyismeret, állás, foglalkozás. Az egyszerû és begyakorolt nyelvi helyzetekben tud kommunikálni úgy, hogy egyszerû és direkt módon információt cserél családi, kisebbségi vagy mindennapi dolgokról. Tud egyszerû nyelvi eszközöket használva beszélni saját hátterérõl, szûkebb környezetérõl, a kisebbségi közösségrõl és a közvetlen szükségleteivel kapcsolatos dolgokról. Beszédértés Megérti a leggyakoribb fordulatokat és szókincset, ha számára ismert, közvetlen dologról és a kisebbségi közösségrõl van szó. Megérti a rövid, világos és egyszerû üzenetek, bejelentések, egyéb gyakori szövegek lényegét. Beszédkészség Részt tud venni egyszerû, begyakorolt, hétköznapi témáról szóló beszélgetésben, mely közvetlen információcserét igényel ismert tevékenységgel kapcsolatban. Képes magát megértetni társasági beszélgetésben. Röviden le tudja írni például családját, lakóhelyét, a kisebbségi közösséget, tanulmányait. Olvasásértés Megérti rövid, egyszerû szövegek, köztük történetek lényegét. A kért információt ki tudja keresni. Képes a kisebbség nyelvén való kifejezõ olvasásra (megfelelõ hangsúlyokkal, a szöveg lényegének visszaadásával). Írás Rövid feljegyzéseket, üzeneteket, magánlevelet tud írni. Az európai küszöbszint: B1 (önálló nyelvhasználó) Ezen a szinten a diák megérti a fontosabb információkat a világos, standard szövegekben, amelyek ismert témáról szólnak és gyakori helyzetekhez kapcsolódnak a munka, az iskola, a szabadidõ, a kisebbség helyzete terén. Elboldogul a legtöbb olyan helyzetben, amely a nyelvterületre történõ utazás során adódik. Egyszerû, összefüggõ szöveget tud alkotni ismert vagy az érdeklõdési körébe tartozó témában. Le tudja írni az élményeit, a különbözõ eseményeket, álmokat, a reményeit és ambícióit, továbbá röviden meg tudja indokolni a különbözõ álláspontokat és terveket. Beszédértés A köznyelvi beszédet fõbb vonalaiban megérti, ha az rendszeresen elõforduló, számára ismert témáról szól. Megérti a legfontosabb információkat olyan rádió- és tévémûsorokban, melyek aktuális eseményekrõl, illetve az érdeklõdési köréhez vagy tanulmányaihoz kapcsolódó témákról, a kisebbségrõl szólnak, és melyekben viszonylag lassan és világosan beszélnek. Beszédkészség Részt tud venni a nyelvterületen utazás közben felmerülõ helyzetekben, valamint ismerõs, mindennapi témákról adódó beszélgetésekben felkészülés nélkül. Egyszerû, összefüggõ fordulatokkal el tudja mondani élményeit, céljait. Röviden meg tudja indokolni és magyarázni a véleményét, el tud mondani egy történetet, és véleményét meg tudja fogalmazni. Olvasásértés Megérti olyan nyelvileg összetettebb szövegek lényegét, illetve a bennük lévõ információt, melyek hétköznapi témákkal kapcsolatosak, gyakori témákkal foglalkoznak. Képes a szövegeket feldolgozni (tanórán tanári segítséggel, illetve házi olvasmányként). Megérti az eseményekrõl, érzelmekrõl, véleményekrõl szóló írásokat. Képes néhány irodalmi alkotás (vers, novella, elbeszélés, regény) értelmezésére az adott népcsoport kultúrájából. A kisebbségi népcsoport nyelvén olvassa a hazai és az anyanemzet irodalmát, annak fontosabb témáit be tudja mutatni. Írás Meg tud fogalmazni egyszerû, rövid, összefüggõ szöveget ismert, hétköznapi témákban. Képes az adott nyelv alapvetõ nyelvi és nyelvhelyességi törvényszerûségeinek alkalmazására. Össze tudja hasonlítani a magyar nyelvet és a kisebbségi nyelvet. Be tud számolni élményeirõl, véleményérõl. Az adott nép kultúrájáról szóló alkotásokon keresztül be tudja mutatni az adott nép szellemiségét. Tudásszintjének megfelelõen képes egyszerûbb szövegek fordítására. Az európai középszint: B2 (önálló nyelvhasználó) Ezen a szinten a diák megérti az összetett konkrét vagy elvont témájú szövegek gondolatmenetét, beleértve a szakterületének megfelelõ szakmai beszélgetéseket, a kisebbségpolitikai aktuális témákat is. Folyamatos és természetes interakciót tud kezdeményezni és fenntartani anyanyelvû és kisebbségi autentikus beszélõvel, mely egyik félnek sem megterhelõ. Képes világos és részletes szöveget alkotni széles témakörben, véleményét képes aktuális témákról kifejteni a lehetséges elõnyök és hátrányok részletezésével. Beszédértés Megérti a hosszabb elõadást, képes követni az összetett érvelést. Megérti a rádió és tévé aktuális eseményekrõl szóló hírmûsorait, valamint a köznyelvet használó játékfilmek többségét. Követni tudja az autentikus kisebbségi vagy anyanemzetbõl származó beszélõ gondolatmenetét. Beszédkészség Folyékonyan és természetesen tud beszélgetést folytatni kisebbségi és anyanemzetbõl származó beszélõkkel mindennapi témákról felkészülés nélkül. Részletesen ki tudja fejteni, meg tudja indokolni, magyarázni és védeni a véleményét, el tud mondani egy történetet, be tud számolni aktuális kisebbségpolitikai eseményekrõl. Olvasásértés Megérti a jelenkor problémáival kapcsolatos szövegek (cikkek, beszámolók, narratívák) lényegét, illetve a bennük lévõ információt, érvelést. Megérti az eseményekrõl, érzelmekrõl, véleményekrõl szóló irodalmi prózai szövegeket. Írás Képes világosan fogalmazni részletes, összefüggõ szöveget a jelenkor problémáival és érdeklõdésével kapcsolatos témákban. Vissza tudja adni írásban is egy-egy a kisebbség nyelvén írt irodalmi alkotás lényegét. Be tud számolni élményeirõl, képes kifejteni véleményét, érvelni egy álláspont mellett és ellen. Fordítási feladatok megoldásokra képes mindennapi és aktuális témákban. A mesterfokú nyelvhasználói szintek (C1–C2) Elérésük a bõvített kisebbségi nyelvoktatás célja a kötelezõ iskoláztatás végére. A követelményeket a helyi tantervekben kell meghatározni úgy, hogy a kompetenciák legalább negyven százalékát az adott kisebbség nyelvével, irodalmával, kultúrájával kapcsolatos témakörök követelményei szerint lehessen mérni. A kisebbségi népismeret (Minden oktatási forma számára) A fejlesztési feladatok szerkezete

Source: https://magyarkozlony.hu/hivatalos-lapok/30c555a63601603bea66ee0986c9a2e45b66df0e/dokumentumok/85ba27ca9a1f154efe64faff5e5a42eb5f69d80e/letoltes